ORI ทำนิวไฮตั้งแต่เข้าตลาดฯ ลุ้นยอดขายปี 59 โตเท่าตัว!
ORI ทำนิวไฮตั้งแต่เข้าตลาดฯ ลุ้นยอดขายปี 59 โตเท่าตัว! ล่าสุด ณ เวลา 10.55 น. อยู่ที่ 8.90 บาท บวก 0.20 บาท หรือ 2.30% สูงสุด 9 บาท ต่ำสุด 8.75 บาท ด้วยมูลค่าซื้อขาย 164.96 ล้านบาท ด้าน บล.กสิกรไทย แนะนำ "ซื้อ" ORI ราคาเป้าหมาย 10 บาท/หุ้น
12 ม.ค. 2560

ผู้สื่อข่าวรายงานว่า ราคาหุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI ล่าสุด ณ เวลา 10.55 น. อยู่ที่ 8.90 บาท บวก 0.20 บาท หรือ 2.30% สูงสุด 9 บาท ต่ำสุด 8.75 บาท ด้วยมูลค่าซื้อขาย 164.96 ล้านบาท ขณะที่ดัชนีตลาดหุ้นไทยโดยรวมบวก 0.19% โดยราคาหุ้น ORI ปรับตัวขึ้นทำจุดสูงสุดใหม่นับตั้งแต่เข้าตลาด

บล.กสิกรไทย แนะนำ “ซื้อ” ORI ราคาเป้าหมาย 10 บาท/หุ้น โดยยังคงชอบ ORI จากพัฒนาการด้านการขายที่ยังดีต่อเนื่อง โดยคาดยอดขายปี 2559 จะเพิ่มขึ้น 100% จากปีก่อนส่งผลให้ backlog สิ้นปีคาดว่าจะเพิ่มขึ้นเป็นระดับ 13.5 พันล้านบาท ซึ่งทำให้ประมาณการรายได้ของบริษัทในปี 2560-61 มีความแน่นอนแล้ว 80% และ 68% ตามลำดับ
ทั้งนี้แม้ว่าบริษัทจะมีการโอนกรรมสิทธิ์ 2 โครงการหลักในไตรมาส 4/59 ที่ช้ากว่าที่คาด และทำให้ปรับลดประมาณการกำไรปี 2559 ลง 19.2% แต่กำไรไตรมาส 4/59 รวมถึงกำไรในเชิงปี 2559 คาดว่าจะยังทำจุดสูงสุดใหม่ได้อยู่ ทำให้แนวโน้มการปรับตัวเพิ่มขึ้นอย่างต่อเนื่องของกำไรในช่วงปี 2559-61 ที่ประเมินยังคงอยู่ 
 
 